wickkiey/tamil-wikipedia-markdown huggingface dataset:
# யோகேந்திர சிங்



**யோகேந்திர சிங் (Yogendra Singh)** இவர் ஓர் இந்திய சமூகவியலாளர் ஆவார். இந்தியாவின் புது தில்லி, ஜவகர்லால் நேரு பல்கலைக்கழகத்தின் சமூக அமைப்புகளின் ஆய்வு மையத்தின் நிறுவனர்களில் ஒருவரான இவர், அங்கு சமூகவியலின் பேராசிரியராகவும், மற்றும் 1971 முதல் பேராசிரியராகவும் இருக்கிறார். அதற்கு முன்னர், இவர் அமெரிக்காவின் இசுட்டான்போர்ட் பல்கலைக்கழகத்திற்கு 1967-68ல் ஒரு ஃபுல்பிரைட் உதவித்தொகையில் சென்றார். ஜோத்பூர் பல்கலைக்கழகத்தின் சமூகவியல் துறை பேராசிரியராகவும் தலைவராகவும் இருந்தார்.  

லக்னோ பல்கலைக்கழகத்தின் பிங்க் மற்றும் ரெட் கடையின் முன்னாள் மாணவர். இவர் இந்திய சமூகவியல் சங்கத்தின் தலைவராக இருந்துள்ளார். 2007 ஆம் ஆண்டில் 'இந்திய சமூகவியல் சமூக வாழ்க்கை நேர சாதனை விருதை' பெற்றுள்ளார். இதைத்தவிர மத்தியப் பிரதேச அரசின் சிறந்த சமூக விஞ்ஞானி விருதையும் பெற்றுள்ளார்.  

## நூலியல்
- *Modernization of Indian tradition: a systemic study of social change*, by Yogendra Singh. Thomson Press (India), Publication Division, 1973.
- *Traditions of non-violence*, T K K Narayanan Unnithan and Yogendra Singh. Arnold-Heinemann India, 1973.
- *Essays on modernization in India*, by Yogendra Singh. Manohar, 1978.
- *Indian Sociology: Social Conditioning and Emerging Concerns, Part 1*, by Yogendra Singh. Vistaar Publications, 1986. .
- *Social Change in India: Crisis and Resilience*, by Yogendra Singh. Har-Anand Publications, 1993. .
- *Social stratification and change in India*, by Yogendra Singh. 2n revised edition. Manohar, 1997. .
- *Culture change in India: identity and globalization*, by Yogendra Singh. Rawat Publications, 2000.
- *Ideology and theory in Indian sociology*, by Yogendra Singh. Rawat Publications, 2004. .
- *Theory and ideology in Indian sociology: essays in honour of Professor Yogendra Singh*, ed. Narendra Kumar Singhi. Rawat Publications, 1996.
- *Science and Modern India: An Institutional History, C. 1784-1947*. Yogendra Singh and D. P. Chattopadhyaya. Pearson Education India, 2011. .
# ஹைக்கூ, ஹவாய்


**ஹைக்கூ** என்பது ஹவாய் மாநிலத்தில் உள்ள மவுய் தீவின் மவுய் மாவட்டத்தில் உள்ள ஒரு இணைக்கப்படாத பகுதியாகும். ஐக்கிய அமெரிக்க மக்கள் தொகைக் கணக்கெடுப்பு நோக்கங்களுக்காக, இது ஹைக்கூ-பாவேலா மக்கள்தொகை மண்டலத்தில் (Census-designated place) இணைக்கப்பட்டுள்ளது. இதில் பாவேலாவும் அடங்கும்.  

ஹவாய் மொழியில் *திடீரெனப் பேசுதல்* அல்லது *கூர் இடைவெளி* எனப் பொருள்படும் என்ற  
பண்டைய ஹவாய் நிலப்பகுதியின் நினைவாக இப்பெயர் இடப்பட்டது.
# கிறிசுடாப் வால்ட்சு



**கிறிசுடாப் வால்ட்சு ** (; பிறப்பு 4 அக்டோபர் 1956) ஒரு செருமன்-ஆத்திரீய திரைப்பட நடிகர் மற்றும் இயக்குநர் ஆவார். 2009 ஆம் ஆண்டிலிருந்து ஐக்கிய அமெரிக்காவில் ஹாலிவுட்டில் நடித்து வருகிறார்.  

2009 இல் வெளிவந்த குவெண்டின் டேரண்டினோவின் *இன்குளோரியசு பாசுடர்ட்சு* திரைப்படத்தில் நடித்தற்காக பெரிதும் புகழ் பெற்றார். மேலும் டேரண்டினோவுடன் *சாங்கோ அன்செயின்டு* திரைப்படத்தில் மீண்டும் நடித்தார். இவ்விரண்டு திரைப்படத்தில் நடித்ததற்காக இரண்டு ஆசுக்கர் விருதுகள், பாஃப்தா விருதுகள் மற்றும் கோல்டன் குளோப் விருதுகளினையும் பெற்றார்.  

சேம்சு பாண்டின் எதிரியாக *ஸ்பெக்டர்* (2015) மற்றும் *நோ டைம் டு டை* (2020) திரைப்படங்களில் நடித்துள்ளார்.  

## நடித்தவை
### திரைப்படம்

| ஆண்டு | திரைப்படம் | கதாப்பாத்திரம் | இயக்குநர் | குறிப்புகள் |
| --- | --- | --- | --- | --- |
| 1986 | *வான்பிரீடு* | பிரீட்ரிக் நீட்சே | பீட்டர் பட்சாகி |  |
| 2009 | *இன்குளோரியசு பாசுடர்ட்சு* | கொலோனல் ஹான்சு லேண்டா | குவெண்டின் டேரண்டினோ |  |
| 2011 | *வாட்டர் ஃபார் எலிபண்ட்சு* | ஆகத்து ரோசென்புளுத் | பிரான்சிஸ் லாரன்ஸ் |  |
| 2011 | ''த திரீ மஸ்கடியர்ஸ் | கார்டினல் ரிச்செல்லியு | பவுல் டபிள்யூ. எஸ். ஆண்டர்சன் |  |
| 2011 | *கார்னேஜ்* | ஆலன் கோவன் | ரோமன் போலான்ஸ்கி |  |
| 2012 | *சாங்கோ அன்செயின்டு* | மருத்துவர் கிங் சுல்ட்சு | குவெண்டின் டேரண்டினோ |  |
| 2015 | *ஸ்பெக்டர்* | எர்னெசுட்டு சுடாவ்ரொ பையோஃபெல்டு | சாம் மெண்டெசு |  |
| 2019 | *அலிடா: பேட்டில் ஏஞ்சல்* | மருத்துவர் டைசன் ஐடோ | இராபர்ட் இராட்ரிகேசு |  |
| *ரிஃபுகின்சு ஃபெசுடிவல்* | அறிவிக்கப்படவில்லை | வுடி ஆலன் | தயாரிப்பில் |  |

### தொலைக்காட்சி

| ஆண்டு | தொடர் | கதாப்பாத்திரம் | குறிப்புகள் |
| --- | --- | --- | --- |
| 2013 | *சாட்டர்டே நைட் லைவ்* | நடத்துனர் | } |
# கங்காவதி, கர்நாடகா



**கங்காவதி** (**Gangavathi**) இந்தியாவின் கர்நாடகா மாநிலத்தில் கொப்பள் மாவட்டத்தில் அமைந்த நகராட்சியுன்ட கூடிய நகரம் ஆகும். கங்காவதி வருவாய் வட்டதின் நிர்வாகத் தலைமையிடமான கங்காவதி நகரம் உள்ளது. இந்நகரத்தில் அரிசி ஆலைகள் அதிகமாக உள்ளதால், இதனை கர்நாடகத்தின் அரிசிக் கிண்ண நகரம் என அழைப்பர. கடல் மட்டத்திலிருந்து 406 மீட்டர் உயரத்தில் அமைந்த கங்காவதி நகரத்தின் அருகே துங்கபத்திரை நீர்த்தேக்கம் உள்ளது.  

## பொருளாதாரம்
கொப்பள் மாவட்டத்தில் நெல் வேளாண்மை அதிக அளவில் உள்ளதால், கங்காவதி நகரத்தில் அரிசி அறவை ஆலைகள் மிகுந்துள்ளது. மேலும் இங்கு கரும்பு அதிகம் விளைகிறது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, கங்காவதி நகரத்தின் மொத்த மக்கள்தொகை 105,529 ஆகும். அதில் ஆண்கள 52,689 மற்றும் பெண்கள் 52,840 உள்ளனர். ஆறு வயதிற்குட்பட்ட குழந்தைகள் 13,801 ஆகவுள்ளனர். பாலின விகிதம் 1000 ஆண்களுக்கு, 1003 பெண்கள் வீதம் உள்ளது. சராசரி எழுத்தறிவு 75.43% ஆகவுள்ளது. மக்கள்தொகையில் இந்துக்கள் 65.35%, முஸ்லீம்கள் 32.13%, சமணர்கள் 0.66%, கிறித்தவர்கள் 1.30% மற்றும் பிற சமயத்தவர்கள் 0.56% ஆகவுள்ளனர்.  
## அருகமைந்த சுற்றுலாத் தலங்கள்
- ஹம்பி - 14 கி.மீ. [
# இராமநாதபுரம் தொடருந்து நிலையம்



**இராமநாதபுரம் தொடருந்து நிலையம்** (*Ramanathapuram railway station*, நிலையக் குறியீடு:*RMD*) இந்தியாவின், தமிழ்நாட்டின், இராமநாதபுரம் நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது. மேலும் இந்த நகரத்தை மாநிலத்தின் பல்வேறு பகுதிகளுக்கும், நாட்டின் பிற பகுதிகளுக்கும் இணைக்கிறது.  

## இருப்பிடம்
இந்த தொடருந்து நிலையமானது இராமநாதபுரத்தில் ரயில்வே சாலையில், MSK நகர் மற்றும் பசும்பொன் நகரில் அமைந்துள்ளது. இங்கிருந்து 120 கிலோமீட்டர் (75 மைல்) தொலைவில் அமைந்துள்ள மதுரை பன்னாட்டு வானூர்தி நிலையம் அருகிலுள்ள வானூர்தி நிலையம் ஆகும்..  

## வழித்தடம்
இந்த நிலையம் சென்னையை, வாரணாசி, புவனேஸ்வர், மதுரை, மானாமதுரை, மயிலாடுதுறை, தஞ்சாவூர், திருச்சிராப்பள்ளி, கோயம்புத்தூர், இராமேசுவரம் போன்ற இடங்களுடன் இணைக்கும் முக்கிய பாதையின் மைய புள்ளியாகும்.  

- மானாமதுரை முதல் இராமேசுவரம் வரை ஒற்றை அகலபாதை.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்ட<nowiki/>த்தில் 15 நிலையங்கள் தேர்ந்தெடுக்கப்பட்டன, இராமநாதபுரம் தொடருந்து நிலையத்தை புதுப்பிக்கும் பணிக்கு 12 கோடி ரூபாய் ஒதுக்கப்பட்டுள்ளது.
# டோங்



**டோங்** (**Tonk**) இந்தியாவின் இராஜஸ்தான் மாநிலத்தின் டோங்கு மாவடத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் மாநிலத் தலைநகரான ஜெய்ப்பூருக்கு தெற்கே 95 கி.மீ. தொலைவில், பனஸ் ஆற்றின் வலது கரையில் உள்ளது.  

மேலும் இந்நகரம் பிரித்தானிய இந்தியாவின் ஆட்சியில் டோங் சுதேச சமஸ்தானத்தின் தலைநகரமாக 1817 முதல் 1947 முடிய விளங்கியது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, டோங் நகரத்தின் மொத்த மக்கள்தொகை 1,65,294 ஆகும். அதில் ஆண்கள் 84,806 மற்றும் பெண்கள் 80,488 உள்ளனர். ஆறு வயதிற்குட்பட்ட குழந்தைகள் 23,852 ஆகவுள்ளனர். பாலின விகிதம் 1000 ஆண்களுக்கு, 949 பெண்கள் வீதம் உள்ளது. சராசரி எழுத்தறிவு 68.62% ஆகவுள்ளது. மக்கள்தொகையில் இந்துக்கள் 50.31%, முஸ்லீம்கள் 47.18%, சமணர்கள் 2.34% மற்றும் பிற சமயத்தவர்கள் 0.17% ஆகவுள்ளனர்.
# ராய் சாகிப்


**ராய் சாகிப்** / ராவ் சாகேப் / என்பது ஒரு விருது. இந்தியாவில் ஆங்கிலேயர் ஆட்சிக்காலத்தில் இது வழங்கப்பட்டது. ஒருவர் தனிப்பட்ட முறையில் அவர்களது ஆட்சிக்கு முன்னோடியாகத் தொண்டாற்றியதைப் பாராட்டி இந்த விருது வழங்கப்பட்டது. ‘ராய்’ என்னும் சொல் அரசனைக் குறிக்கும். அரசன் - அரையன் - ராய்  

இது போர்வீரனைப் பாராட்டி வழங்கப்படும் ஓர் அடிப்படை விருது. ராவ் பகதூர், திவான் பகதூர் என்பன இதன் மேல்நிலை விருதுகள். 1947-இல் இந்தியா விடுதலை பெற்ற பின்னர் இந்த விருதுகள் நிறுத்தப்பட்டுவிட்டன.  

## மேற்கோள்
# ஒ. வெ. செ. மேல்நிலைப் பள்ளி, மானாமதுரை



சிவகங்கை மாவட்டம் ,மானாமதுரையில் இயங்கி வரும் மிகப் பழமையான பள்ளி **ஒ. வெ.செ மேல்நிலைப்பள்ளி** ஆகும். **ஒக்கூர் வெள்ளையன் செட்டியார் மேல்நிலைப்பள்ளி** என்பதன் முன்னெழுத்து குறியீடே ஒ.வெ.செ மேல்நிலைப்பள்ளி.  

## வரலாறு
20ஆம் நூற்றாண்டின் தொடக்கத்தில் மானாமதுரை மேல்கரையில் கொரட்டி கருப்பண்ணசாமி கோவில் அருகே குப்பண்ண அய்யங்கார் என்பவர் ஹையர் எலிமெண்டரி ஸ்கூல் ஒன்றை நடத்தி வந்தார். அதே காலகட்டத்தில் சீனிவாச அய்யங்கார் என்பவர் ஹிந்து செகண்டரி ஸ்கூல் என்ற மிடில் ஸ்கூல் ஒன்றை அதன் அருகே நடத்திவந்தார். இப்பள்ளியை சீனிவாச ஐயங்காரிடம் இருந்து ஒக்கூரை சேர்ந்த சி.கரு.சி.கரு.வெள்ளையன் செட்டியாரின் மூத்த புதல்வர் ராவ்சாகேப் சிந்தாமணி செட்டியார் 1921இல் விலைக்கு வாங்கி "ஒக்கூர் வெள்ளையன் செட்டியார் ஹைஸ்கூல்" என்று தம் தந்தையின் பெயரால் நடத்திவந்தார். இதே காலகட்டத்தில் மானாமதுரை கீழ்கரையில் "வித்யாபிவிருத்தி சங்கம்" என்ற பெயரில் நடந்துவந்த ஆரம்பப் பள்ளியையும் வாங்கி இவரே நடத்தி வந்தார். 2 வருடம் கழித்து குப்பண்ண அய்யங்கார் பள்ளி நடத்தப்படாமல் மூடப்பட்டது. அதன் காரணமாக மேல்கரையில் தொடக்கப்பள்ளி இல்லாத குறையைப் போக்க தெற்கு ரதவீதி மேல்கோடியில்  'ஒக்கூர் வெள்ளையன் செட்டியார் தொடக்கப்பள்ளி மேற்கு' என்ற பெயரில் மற்றொரு தொடக்கப் பள்ளியைத் துவக்கினார். பிற்பாடு குப்பண்ண அய்யங்கார் பள்ளிக் கட்டிடம் பயன்படுத்தப் படாமல் இருந்ததால் தொடக்கப் பள்ளி அவ்விடத்திற்கு மாற்றப்பட்டது.  

1928 வாக்கில் தற்போதைய மேல்நிலைப்பள்ளி இருக்கும் இடம் வாங்கப்பட்டு ராவ்சாகேப் சி.கரு.சி.கரு.வெ.சிந்தாமணி செட்டியாரின் சகோதரர் சி.கரு.சி.கரு.வெ.ஆதப்ப செட்டியாரால் சுமார் ரூ.87,000 செலவில் புதிய கட்டிடம் கட்டி முடிக்கப்பட்டு 25.4.1935இல் அன்றைய மெட்ராஸ் மாகாண கல்வி அமைச்சர் திவான் பகதூர் குமாரசாமி ரெட்டியாரால் திறந்து வைக்கப்பட்டு உயர்நிலைப்பள்ளி புதிய கட்டிடத்திற்கு மாற்றப்பட்டது. இப்பள்ளிக்காக "*வாரீர் நம்பள்ளிதனை வந்திப்போம் - அனு தினமும்*" எனத் தொடங்கும் பள்ளி வாழ்த்து தன்னை இயற்றியுள்ளார்  

● 1920களில் ஒருங்கிணைந்த இராமநாதபுர மாவட்டத்தில் இப்பள்ளியைச் சேர்த்து மொத்தம் 12 உயர்நிலைப் பள்ளிகள்தான் இருந்தன.  

## நூற்றாண்டு விழா
2022 ஆகஸ்ட் 20 அன்று ஒ.வெ.செ பள்ளி முன்னாள் மாணவர்கள் அமைப்பான சங்கமம் அறக்கட்டளை சார்பில் பள்ளி வளாகத்தில் நூற்றாண்டு விழா கொண்டாடப்பட்டது. பள்ளி நூற்றாண்டு மலரை சங்கமம் அறக்கட்டளை நிர்வாகிகள் வெளியிட தமிழக பள்ளி கல்வித்துறை இணை இயக்குநர் பெற்றுக்கொண்டார்.  

## மேற்கோள்
# குவாஜா அப்துல் ஹமீத்

**மரு. குவாஜா அப்துல் ஹமீத்**(Khwaja Abdul Hamied) - (31 அக்டோபர் 1898 - 1972). அவர் ஒரு இந்திய தேசியவாதி மற்றும் ஏகாதிபத்திய எதிர்ப்பு விஞ்ஞானி ஆவார், இவர் 1935 ஆம் ஆண்டில் இந்தியாவின் பழமையான மருந்து தயாரிப்பு நிறுவனமான சிப்லாவை நிறுவினார். அவரது மகன் யூசுப் ஹமீத் அவருக்கு 52 ஆண்டுகளுக்குப் பிறகு தலைமை ஏற்று நடத்தி வருகின்றார்.  

## ஆரம்பகால வாழ்க்கை
குவாஜா அப்துல் ஹமீத் உத்தரபிரதேசத்தின் அலிகரில் குவாஜா அப்துல் அலி மற்றும் மசூத் ஜஹான் பேகம் ஆகியோருக்குப் பிறந்தார். உத்தரபிரதேசத்தின் அலகாபாத்தில் உள்ள அலகாபாத் பல்கலைக்கழகத்தில் பட்டம் பெற்ற இவர், ஜெர்மனியில் உள்ள பெர்லின் ஹம்போல்ட் பல்கலைக்கழகத்தில் எம்.ஏ. மற்றும் பி.எச்.டி பட்டங்களை பெற்றார். அவர் மகாத்மா காந்தி மற்றும் ஜாமியா மில்லியா இஸ்லாமியாவின் நிறுவனர்களில் ஒருவரான சாகீர் உசேனின் சீடராகவும் இருந்தார்.  
1953 ஆம் ஆண்டு மும்பை மாநகரத்தின் செரிப்பாகவும் பதவி வகித்தார்.  

## மேற்சான்றுகள்
# யூசுப் ஹமீத்

**யூசுப் குவாஜா ஹமீட் - Yusuf Hamied** (பிறப்பு: ஜூலை 25, 1936) ஒரு போலாந்தில் பிறந்த இந்திய விஞ்ஞானி மற்றும் கோடீஸ்வர தொழிலதிபர், சிப்லாவின் தலைவர், அவரது தந்தை குவாஜா அப்துல் ஹமீத் 1935 இல் சிப்லா மருந்து தயாரிப்பு நிறுவனத்தினை நிருவினார். அவர் இந்திய தேசிய அறிவியல் அகாடமியின் தலைவராக தேர்ந்தெடுக்கப்பட்டவரும் ஆவார்.,  

## விருதுகள்
இந்திய அரசால் 2005 ஆம் ஆண்டு இந்தியாவின் மூன்றாவது மிக உயர்ந்த சிவில் விருதான பத்ம பூஷண் விருது அவருக்கு வழங்கப்பட்டது.  
## மேற்சான்றுகள்
# துர்க்



**துர்க்** (**Durg**) இந்தியாவின் சத்தீசுகர் மாநிலத்தின் துர்க் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும். இது சிவநாத் ஆற்றின் கிழக்கு கரையில் அமைந்தது. இந்நகரத்தில் தொழிற்சாலைகள் அதிகம் உள்ளது. இதன் அருகில் பிலாய் மாநகரம் உள்ளது.  
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 58 வார்டுகளும், 57,451 வீடுகளும் கொண்ட துர்க் மாநகராட்சியின் மொத்த மக்கள்தொகை 2,68,806 ஆகும். அதில் ஆண்கள் 1,36,641 மற்றும் பெண்கள் 1,32,165 உள்ளனர். ஆறு வயதிற்குட்பட்ட குழந்தைகள் 29,970 (11.15%) ஆகவுள்ளனர். பாலின விகிதம் 1000 ஆண்களுக்கு, 967 பெண்கள் வீதம் உள்ளனர். சராசரி எழுத்தறிவு 87.36% ஆகவுள்ளது. மக்கள்தொகையில் இந்துக்கள் 86.94%, முஸ்லீம்கள் 6.00%, கிறித்தவர்கள் 1.39%, சீக்கியர்கள் 1.70%, பௌத்தர்கள் 2.59% மற்றும் பிற சமயத்தவர்கள் 1.38% ஆகவுள்ளனர்.  
## துர்க் தொடருந்து நிலையம்
ஆறு நடைமேடைகளைக் கொண்ட துர்க் தொடருந்து நிலையம் நாட்டின் கிழக்கு, மேற்கு மற்றும் வடக்கு மற்றும் தெற்குப் பகுதிகளுடன் இருப்புப் பாதையால் இணைக்கப்பட்டுள்ள்து.
# தம்தரி


**தாம்தரி** (**Dhamtari**) இந்தியாவின் சத்தீசுகர் மாநிலத்தின் தம்தரி மாவட்டத்தின் நிர்வாகத் தலைமையிடமும், நகராட்சியும் ஆகும்.  
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 40 வார்டுகள் கொண்ட தம்தாரி நகரத்தின் மொத்த மக்கள்தொகை 101,677 ஆகும். அதில் ஆண்கள் 50,807 மற்றும் பெண்கள் 50,870 உள்ளனர். ஆறு வயதிற்குட்பட்ட குழந்தைகள் 11,652 ஆகவுள்ளனர். பாலின விகிதம் 1000 ஆண்களுக்கு, 1001 பெண்கள் வீதம் உள்ளனர். சராசரி எழுத்தறிவு 85.31% ஆகவுள்ளது.
# ராஜ்குமார் சேதுபதி


**ராஜ்குமார் சேதுபதி** (*Rajkumar Sethupathi*) ஒரு  தென்னிந்திய நடிகராவார். பெரும்பாலும் தென்னிந்திய மொழிப் படங்களில் நடிக்கிறார். சுமார் 50 மலையாள படங்களில் நடித்துள்ளார். எம்.பாஸ்கர் இயக்கிய *சூலம்* என்ற தமிழ்த் திரைப்படத்தின் மூலம் தனது திரைப்பட வாழ்க்கையைத் தொடங்கினார். 1981 ஆம் ஆண்டு மலையாளத் திரைப்படமான *த்ரிஷ்ணா* வில் மம்முட்டியுடன் நடித்தார். 1982 ஆம் ஆண்டில் பி.வேணு இயக்கிய *ராஜா* என்ற  மலையாளத் திரைப்படத்தில் முன்னணி நடிகராக நடித்தார்.  

## பின்னணி
ராஜ்குமார் சென்னையில் உயர்ந்த குடும்பத்தில் பிறந்தவர். இவர் திரைப்படத் தாயரிப்பாளரான சண்முக ராஜேஸ்வர சேதுபதி மற்றும் லீலா ராணி தம்பதியருக்கு மகனாகப் பிறந்தார். தமிழ் நடிகை லதா இவரது மூத்த சகோதரியாவார். *தென்னிந்திய திரைப்பட கூடத்தில்* இரண்டு ஆண்டுகள் நடிப்பு சார்ந்த படிப்புகளை முடித்துள்ளார். 1988ல் நடிகை ஸ்ரீபிரியாவை மணந்தார்.இந்த தம்பதிகளுக்கு  மகள் சினேகா மற்றும் மகன் நாகார்ஜுன் என்ற இரண்டு குழந்தைகள் உள்ளனர். 2013 ல் வெளியான மாலினி 22 பாளையங்கோட்டை என்ற திரைப்படத்தை தயாரித்தார். இந்த திரைப்படத்தை  இவரது மனைவி ஸ்ரீபிரியா இயக்கினார்.  
## மலையாளத் திரைப்படங்கள்
| வருடம் | திரைப்படம் | கதாப்பாத்திரம் |
| --- | --- | --- |
| 1981 | த்ரிஷ்னா |  |
| 1981 | பூச்ச சன்யாசி |  |
| 1981 | பார்வதி | மஹேந்திர வர்மா |
| 1982 | அரஞ்ஞானம் | ராஜேஷ் |
| 1982 | ஆச | லால் |
| 1982 | ஆக்ரோசம் |  |
| 1982 | கலுமரம் |  |
| 1982 | பூவிரியும் புலரி | ஜானி |
| 1982 | இன்னில்லெங்கில் நாள |  |
| 1982 | எனிக்கும் ஒரு திவசம் | ஹம்சா |
| 1982 | ஒடுக்கம் தொடக்கம் |  |
| 1982 | அனுராக கோடதி | ரவி |
| 1982 | வரன்மாரே அவஸ்யமுண்டு |  |
| 1983 | ரதிலயம் |  |
| 1983 | ஆஸ்தி | கிருஷ்ணமூர்த்தி |
| 1983 | பூகம்பம் |  |
| 1983 | பரஸ்பரம் | ஈசாக் |
| 1983 | காட்டறிவி |  |
| 1983 | ஹலோ மெட்ராஸ் கேர்ல் |  |
| 1983 | ஒன்னு சிறிக்கு | ராஜு |
| 1983 | மஹாபலி |  |
| 1983 | தாளம் தெட்டிய தாரத்து |  |
| 1984 | உன்னி வந்த திவசம் |  |
| 1984 | கிருஷ்ணா குருவாயூரப்பா |  |
| 1984 | தத்தம்ம போச்சா போச்சா |  |
| 1984 | வெப்ராளம் |  |
| 1984 | விகடகவி |  |
| 1984 | ஜீவிதம் | சந்திரன் |
| 1984 | கரிம்பு |  |
| 1984 | பூமரத்தே பெண்ணு | ஆனந்த் |
| 1985 | கரிநாகம் |  |
| 1986 | இத்ரமாத்ரம் | ரவி |
| 1988 | பீகரன் |  |
| 1988 | அதிர்த்திகள் | } |

## தமிழ்த் திரைப்படங்கள்
| ஆண்டு | திரைப்படம் | கதாபாத்திரம் |
| --- | --- | --- |
| 1980 | சூலம் |  |
| 1980 | உச்சக்கட்டம் |  |
| 1983 | காஷ்மீர் காதலி |  |
| 1983 | உண்மைகள் |  |
| 1983 | வில்லியனூர் மாதா |  |
| 1984 | அன்புள்ள ரஜினிகாந்த் |  |
| 1985 | ஜெயின் ஜெயபால் |  |
| 1986 | ஆயிரம் பூக்கள் மலரட்டும் |  |
| 1987 | காதல் பரிசு | } |

## தெலுங்குத் திரைப்படங்கள்
| வருடம் | திரைப்படம் | கதாப்பாத்திரம் |
| --- | --- | --- |
| 1984 | மானசவீனா | } |
## தயாரித்த படங்கள்
| வருடம் | திரைப்படம் |  |
| --- | --- | --- |
| 2013 | மாலினி 22 பாளையங்கோட்டை |  |
| 2015 | பாபநாசம் (திரைப்படம்) | } |
# கவர்தா



**கவர்தா** அல்லது **கபீர்தாம்** (**Kawardha**) இந்தியாவின் சத்தீஸ்கர் மாநிலத்தில் கபீர்தாம் மாவட்டத்தின் நிர்வாகத் தலைமையிட நகரமும், நகராட்சியும் ஆகும்.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 3138 ஹெக்டேர் பரப்பளவும், 10,168 வீடுகளும் கொண்ட கவர்தா நகரத்தின் மொத்த மக்கள்தொகை 46,657 ஆகும். அதில் ஆண்கள் 23,681 மற்றும் பெண்கள் 22,976 உள்ளனர். ஆறு வயதிற்குட்பட்ட குழந்தைகள் 6,551 ஆகவுள்ளனர். பாலின விகிதம் 1000 ஆண்களுக்கு, 970 பெண்கள் வீதம் உள்ளனர். சராசரி எழுத்தறிவு 81.18% ஆகவுள்ளது.
# மேக்னசைட் சந்திப்பு தொடருந்து நிலையம்



**மேக்னசைட் சந்திப்பு தொடருந்து நிலையம்** (*Magnesite Junction railway station*, நிலையக் குறியீடு:*MGSJ*) தமிழ்நாட்டின், சேலம் மாவட்டத்தில் பயணிகள் அல்லாத ஒரு சந்திப்பு தொடருந்து நிலையமாகும். இது தென்னக இரயில்வேயின், சேலம் தொடருந்து கோட்டத்தின் கீழ் செயல்படுகிறது.  

## வழித்தடம்

இந்த சந்திப்பு நிலையத்திலிருந்து தெற்கே சேலம் சந்திப்பும், வடக்கே ஜோலார்பேட்டை சந்திக்கும், வடமேற்கில் ஓமலூர் சந்திப்பும் உள்ளது.  

## அருகிலுள்ள குறிப்பிடத்தக்க இடங்கள்

- இந்திய உருக்கு ஆணையம்
# வைசாலி இரமேசுபாபு


**வைசாலி இரமேசுபாபு** (*Vaishali Rameshbabu*, பிறப்பு: 21 சூன் 2001) இந்திய சதுரங்க பேராதன் (கிராண்ட்மாசுடர்) ஆவார். வைசாலியும் இவரது தம்பி பிரக்ஞானந்தாவும் பேராதன் பட்டத்தைப் பெற்ற முதல் உடன்பிறப்புகள் ஆவர். அத்துடன், உலக சதுரங்க வாகைக்கான வேட்பாளர் போட்டி ஒன்றுக்குத் தகுதி பெற்ற முதல் உடன்பிறப்புகளும் இவர்களே. வைசாலிக்கு 2023-ஆம் ஆண்டிற்கான அருச்சுனா விருது வழங்கப்பட்டது.  

## தனிப்பட்ட வாழ்க்கை
வைசாலி தமிழ்நாடு, சென்னையில் தமிழ்க் குடும்பத்தில் பிறந்தார். இவர் பேராதன் ர. பிரக்ஞானந்தாவின் அக்கா ஆவார். இவரது தந்தை ரமேஷ்பாபு, தமிழ்நாடு மாநில தலைமை கூட்டுறவு வங்கியில் கிளை மேலாளராகப் பணிபுரிகிறார். இவரது தாயார் நாகலட்சுமி.  

## சதுரங்க வாழ்க்கை
வைசாலி 2012 இல் அகவை 12 இற்குட்பட்டோருக்கான பெண்கள் உலக இளையோர் சதுரங்க வாகை, 2015 இல் அகவை 14 இற்குட்பட்டோருக்கான வாகை ஆகியவற்றை வென்றார். 2013 ஆம் ஆண்டில், தனது 12-ஆவது அகவையில், பின்னாளில் உலக சதுரங்க வாகையாளரான மாக்னசு கார்ல்சனைத் தனது சொந்த ஊரான சென்னையில் இருந்தபோது நடந்த ஒரு போட்டியில் தோற்கடித்தார்.  

2016 இல், வைசாலி பெண் பன்னாட்டு மாசுட்டர் பட்டத்தைப் பெற்றார். அக்டோபர் 2016 இல், இவர் இந்தியாவில் 16-அகவைக்குட்பட்டோரில் இரண்டாவது இடத்தையும், உலகின் 12-ஆவது இடத்தையும் அடைந்தார். அந்த நேரத்தில், அவர் 2300 என்ற எலோ மதிப்பீட்டைக் கொண்டிருந்தார்.  

2018 ஆகத்து 12 அன்று லாத்வியா, ரீகா நகரில் நடந்த ரீகா தொழில்நுட்பப் பல்கலைக்கழக திறந்த சதுரங்கப் போட்டியில் தனது இறுதி நெறியை முடித்ததன் மூலம் அவர் பெண் பேராதன் (கிராண்ட்மாஸ்டர், WGM) ஆனார்.  

வைசாலி 2020 இணைய-வழி ஒலிம்பியாது போட்டியில் தங்கப் பதக்கம் வென்ற அணியில் அங்கம் வகித்தார், இப்போட்டியில் இந்தியா தனது முதல் பதக்கத்தை வென்றது. 2021-இல் வைசாலி தனது உலகாதன் (பன்னட்டு மாசுட்டர், IM) பட்டத்தைப் பெற்றார். 2022-இல், 8-ஆவது பிசர் நினைவுப் பதக்கத்தை வென்றார், இப்போட்டியில் 7.0/9 மதிப்பெண்களைப் பெற்று தனது இரண்டாவது பேராதன் நெறியை வென்றார்.  

2022 பிடே மகளிர் வேக-சதுரங்க வாகையில் பங்கேற்க வைசாலி அழைக்கப்பட்டார், இங்கு பெண்கள் உலக மின்-சதுரங்க (பிளிட்சு) வாகையாளரான பிபிசரா அசௌபாயெவா 16-ஆவது சுற்றிலும், காலிறுதியில் இந்தியாவின் ஹரிகா துரோணவல்லியையும் தோற்கடித்தார்.  

வைசாலி 2023 டாட்டா ஸ்டீல் சதுரங்க சுற்றுப்போட்டியில் விளையாடி, 4.5/14 மதிப்பெண்கள் பெற்றார், அத்துடன் இரண்டு 2600 மதிப்பிடப்பட்ட பேராதன்களான லூயி பாலோ சுபி, செர்குசு பெச்சாக் ஆகியோரை வீழ்த்தினார். மொத்தத்தில் இவர் பன்னிரண்டாவது இடத்தைப் பிடித்தார்.  

2023 கத்தார் திறந்த மாசுடர்சு சுற்றை வைசாலி 5/9 மற்றும் 2609 என்ற செயல்திறன் மதிப்பீட்டில் முடித்த பிறகு தனது இறுதி பேராதன் நெறிமுறையைப் பெற்றார். அத்துடன் பெண்களுக்கான சிறந்த பரிசையும் வென்றார். போட்டியின் முடிவில் அவரது நேரடி மதிப்பீடு பேராதன் பட்டத்திற்குத் தேவையான 2500 புள்ளிகளை விட 3 புள்ளிகள் குறைவாக இருந்தது
# பாவா முஹையுத்தீன்



**முஹம்மத் ரஹீம் பாவா முஹையுத்தீன்**(பிற்பபு: மே 17, 1917; இறப்பு: டிசம்பர் 8, 1986) அவர்கள் இலங்கையச் சேர்ந்த இஸ்லாமிய தமிழ் அறிஞரும், சூபி மெய்ஞானியும் ஆவார்.இவர்கள் அமெரிக்காவின் பிலடெல்பியா நகரிற்கு முதலில் அக்டோபர் 11, 1971 வந்தார். பிலடெல்பியாவில் பாவா முஹைய்யத்தீன் கற்கையை ஸ்தாபித்தார்.பிலடெல்பியாவில் அவர்களது மாணவர்கள் ஏறத்தாள 1000 பேர் உள்ளனர். பாவா முஹைய்யத்தீன் கற்கை நிலையங்கள் ஐக்கிய அமெரிக்கா, கனடா மட்டுமின்றி அவுஸ்ரேலியா மற்றும் ஐக்கிய இராச்சியம் ஆகிய நாடுகளிலும் பரந்து காணப்படுகின்றன.அவர்கள் அமெரிக்காவுக்கு வருவதற்கு முன்னர் அவர்களது மாணவர்கள் இலங்கையின் கொழும்பு மற்றும் யாழ்ப்பாணம் ஆகிய நகரங்களில் இருந்துள்ளனர்.ஐக்கிய அமெரிக்காவில் அடக்கம் செய்யப்பட்டுள்ள சில முஸ்லிம் ஆத்மஞானிகளில் ஒருவராக அறியப்படுகின்றார்.
# தேவ்கர்


**தேவ்கர்** (**Deoghar**) இந்தியாவின் ஜார்கண்ட் மாநிலத்தின் தேவ்கர் மாவட்டத்தின் நிர்வாகத் தலைமையிடம் நகரமும், மாநகராட்சியும் ஆகும். இந்நகரத்தில் 12 ஜோதிர்லிங்கத் தலங்களில் ஒன்றான பைத்தியநாத் கோவில் உள்ளது.  

## புவியியல்
இந்தியாவின் கோண்டுவானா பிரதேசத்தில் அமைந்த இந்நகரம் கடல் மட்டத்திலிருந்து 255 மீட்டர் (833 அடி) உயரத்தில் உள்ள்து. அஜய் ஆற்றின் கரையில் தேவ்கர் நகரம் உள்ளது. இந்நகரத்தைச் சுற்றி சிறு குன்றுகள் சூழ்ந்துள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 35 வார்டுகளும், 36,768 வீடுகளும் கொண்ட தேவ்கர் மாநகராட்சியின் மொத்த மக்கள்தொகை 203,123 ஆகும். அதில் 107,997 ஆண்கள் மற்றும் பெண்கள் 95,126 உள்ளனர். ஆறு வயதிற்குட்பட்ட குழந்தைகள் 26893 (13.24%) ஆகவுள்ளனர். பாலின விகிதம் 1000 ஆண்களுக்கு, 881 பெண்கள் வீதம் உள்ளனர். சராசரி எழுத்தறிவு 85.68% ஆகவுள்ளது. மக்கள்தொகையில் இந்துக்கள் 94.30%, முஸ்லீம்கள் 4.96%, மற்றும் பிற சமயத்தவர்கள் 0.74% ஆகவுள்ளனர்.  

## பண்பாடு
ஜார்கண்ட் மாநிலத்தின் பண்பாட்டு தலைநகரான தேவ்கர் நகரம் உள்ளது.இந்நகரத்தில் இந்தி மொழி மற்றும் சந்தாளி மொழிகள் பேசப்படுகிறது.  

## கல்வி
- அனைத்திந்திய மருத்துவ அறிவியல் கழகம், தேவ்கர்
- தேவ்கர் கலை மற்றும் அறிவியல் கல்லூரி
- பிர்லா தொழில்நுட்ப நிறுவனம், தேவ்கர்
- வைத்தியநாத் கமல் குமாரி சமசுகிருத கல்லூரி
- தேவ் சங்கா தொழில் படிப்புகள் மற்றும் கல்வியியல் ஆய்வு நிறுவனம் (DIPSER)

## போக்குவரத்து
### தொடருந்து நிலையம்
தேவ்கர் தொடருந்து சந்திப்பு நிலையம் மூன்று நடைமேடைகள் கொண்டது. தேவ்கரிலிருந்து ராஞ்சி, அகர்தலா நகரங்களுக்குச் செல்ல விரைவு வண்டிகள் உள்ளது.  

### வானூர்தி நிலயம்
தேவ்கர் நகரத்தின் **அடல் பிகார் வாஜ்பாயி பன்னாட்டு வானூர்தி நிலையம்** தற்போது விரிவாக்கம் செய்யப்படுகிறது.  

## இதனையும் காண்க
- வைத்தியநாதர் கோயில், தேவ்கர்
- ஜார்கண்ட் மாவட்டப் பட்டியல்
# சித்தி

**சித்தி** என்பது பொதுவாக தாயின் தங்கையை, அல்லது சிறிய தந்தையின் மனைவியை, அல்லது தந்தையின் இரண்டாவது மனைவியை அழைக்கும் சொல் ஆகும்.  

## திரைப்படங்கள், தொலைக்காட்சித் தொடர்கள்
- சித்தி, 1966 தமிழ்த் திரைப்படம்
- சித்தி, தொலைக்காட்சி தொடர் (1999 - 2001)
- சித்தி–2, தொலைக்காட்சித் தொடர் (2020 முதல்)

## இடங்கள்
- சித்தி மாவட்டம் (மத்தியப் பிரதேசம்)
- சித்தி (சட்டமன்றத் தொகுதி) (மத்தியப் பிரதேசம்)

## வேறு
- சித்தி (சோதிடம்)
# கிரீடிக்



**கிரிடிக்** (**Giridih**) இந்தியாவின் ஜார்கண்ட் மாநிலத்தின் கிரிடிக் மாவட்டத்தின் நிர்வாகத் தலைமையிட நகரமும், நகராட்சியும் ஆகும். 1972-க்கு முன்னர் இம்மாவட்டப் பகுதிகள் ஹசாரிபாக் மாவட்டத்தில் இருந்தது. *கிரி* எனும் இந்தி மொழி சொல்லுக்கு *மலை* என்றும், உள்ளூர் மொழியில் *டிக்* என்பதற்கு *நிலம்* என்றும் பொருள். கிரிடிக் நகரம் மலைகளால் சூழப்பட்ட நிலப்பகுதியாக இருப்பதால் இதற்கு கிரிடிக் எனப்பெயராயிற்று.  

இந்தியப் புள்ளியியல் கழகத்தின் ஒரு கிளை கிரிடிக் நகரத்தில் உள்ளது. மேலும் இந்நகரத்தில் தேசிய மாதிரி சர்வே அமைப்பின் கிளையும் உள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, கிரிடிக் நகரத்தின் மொத்த மக்கள்தொகை 1,14,533 ஆகும். அதில் ஆண்கள் 59,966 மற்றும் பெண்கள் 54,567 உள்ளனர். ஆறு வயதிற்குட்பட்ட குழந்தைகள் 15,783 ஆகவுள்ளனர். பாலின விகிதம் 1000 ஆண்களுக்கு, 910 பெண்கள் வீதம் உள்ளனர். சராசரி எழுத்தறிவு 84.71% ஆகவுள்ளது. மக்கள்தொகையில் இந்துக்கள் 67.66%, முஸ்லீம்கள் 30.31%, சமணர்கள் , கிறித்தவர்கள் 0.84% மற்றும் பிற சமயத்தவர்கள் 1.19% ஆகவுள்ளனர்.  

## போக்குவரத்து

### தொடருந்து
கிரிடிக் தொடருந்து நிலையம் ஒரு நடைமேடைக் கொண்டது. இங்கிருந்து மதுப்பூர், கொல்கத்தா மற்றும் பாட்னா செல்வதற்கு தொடருந்துகள் உள்ளது.  

### சாலைகள்
தேசிய நெடுஞ்சாலை எண் 19 (பழைய எண் 2) பெரும் தலைநெடுஞ்சாலை இந்நகரத்திற்கு வெளிப்புறம் வழியாகச் செல்கிறது. இந்நகர வெளியூர் பேருந்து நிலையத்திலிருந்து தன்பாத், பொகாரோ, ஹசாரிபாக், தேவ்கர், ஆசன்சோல், கொல்கத்தா, ஹவுரா, பாட்னா, ராஞ்சி மற்றும் ஜம்சேத்பூர் போன்ற முக்கிய நகரகளுக்கு பேருந்துகள் இயக்கப்படுகிறது.  

## பொருளாதாரம்
கிரிடிக்கில் மைக்கா மற்றும் நிலக்கரிச் சுரங்கங்கள் அதிகம் கொண்டது. இகு மென்மையான இரும்பு தயாரிக்கப்படுகிறது. இந்தியாவின் ஏழ்மையான மாவட்டங்களில் ஒன்றாக கிரீடீஹ் மாவட்டம் 2006-இல் அறிவிக்கப்பட்டது. ஜார்கண்ட் மாநிலத்தின் பிற்படுத்தப்பட்ட பகுதிகளுக்கான நிதியினை பெறும் 21 மாவட்டங்களில் இதுவும் ஒன்றாகும்.
# பொம்மம்பட்டி



**பொம்மம்பட்டி** (BOMMAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 111 குடும்பங்கள் உள்ளன. கிராமத்தின் மொத்த மக்கள் தொகையானது 400 ஆகும். இதில் ஆண்கள் எண்ணிக்கை 219, பெண்களின் எண்ணிக்கை 181 என உள்ளது. மக்களின் கல்வியறிவு விகிதமானது 70.09 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கென்டிகானூர்



**கென்டிகானூர்** (GENDIGANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 115 குடும்பங்கள் உள்ளன. கிராமத்தின் மொத்த மக்கள் தொகையானது 471 ஆகும். இதில் ஆண்கள் எண்ணிக்கை 231, பெண்களின் எண்ணிக்கை 240 என உள்ளது. மக்களின் கல்வியறிவு விகிதமானது 61.31 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கோவிந்தாபுரம், ஊத்தங்கரை வட்டம்



**கோவிந்தாபுரம்** (GOVINDAPURAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 232 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 299 வீடுகள் உள்ளன. கிராமத்தின் மொத்த மக்கள் தொகையானது 1150 ஆகும். இதில் ஆண்கள் எண்ணிக்கை 587, பெண்களின் எண்ணிக்கை 563 என உள்ளது. மக்களின் கல்வியறிவு விகிதமானது 58.1 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# சர்ச்சில் அருவி



**சர்ச்சில் நீர்வீழ்ச்சி** (Churchill Falls) என்பது ஒரு மிகப்பெரிய நீர்வீழ்ச்சியாகும். இது கனடாவில் உள்ள நியூஃபவுன்லாந்து மற்றும் லேப்ரடார் வழி பாய்கின்ற சர்ச்சில் நதிக்கரையில் உயரமான பகுதியில் அமைந்துள்ளது. இது கனடாவில் உள்ள மிகச்சிறந்த இயற்கை வளங்களின் ஒன்றாக கருதப்படுகிறது. இதிலிருந்து ஒரு பிரிவானது அருவி தோன்றும் இடத்தில் பல அடுக்குகளின் இடையே பாய்கிறது. இதன் விளைவாக ஒரு சிறிய ஓடை பழங்காலத்தில் அந்த அமைந்த ஆற்றங்கரையின் வழியாக பாய்ந்து செல்கிறது அது அங்குள்ள பாறைகளில் மோதி துளித்துளிகளாக சிதறிப் பாய்கிறது.  

## பெயர்கள்
ஜான் மெக்லீன் இந்த நீர் வீழ்ச்சியை பேரருவி என்றே அழைத்தார். சர்ச்சில் நதிக்கரை அக்காலத்தில் |பூர்வகுடி மக்களால் பேராறு என்றே அழைக்கப்பட்டது. அது இன்றளவும் தொடர்கிறது. இந்தப் பகுதியில் வாழ்ந்து வரும் இன்னு என்ற பூர்வகுடி மக்கள் அந்த நீர்வீழ்ச்சிக்கு பட்சிசேட்ஸ்சவனா என்ற ஒரு தனிப்பெயரையும் கொண்டிருந்தனர். கேப்டன் வில்லியம் மார்டின் 1821 ஆம் ஆண்டு லேப்ரடார் ஆளுநர் சார்லஸ் ஆமில்டனின் நினைவாக நீர்வீழ்ச்சியின் பெயரை ஆமில்டன் நீர்வீழ்ச்சி என்று மாற்றினார். இருந்தாலும் நீர்வீழ்ச்சியானது பேரருவி அல்லது மெக்லீன் அருவி எனவே அழைக்கப்பட்டது. பிப்ரவரி முதல் நாள் 1965 ஆம் ஆண்டில் கனடிய மாகாணமான நியூபவுண்ட்லாந்து மற்றும் லாப்ரடாரின் முதன்மை அமைச்சர் ஜோய் ஸ்மால்வுட் என்பவர் இந்த நீர்வீழ்ச்சியை நீர்மின்சக்தி திட்டத்திற்கு பயன்படுத்திக் கொள்ள ஒப்புதலளித்த பிரிட்டனின் முன்னாள் பிரதமரான வின்ஸ்டன் சர்ச்சிலின் பெயரைச் சூட்டினார்.  

## வரலாறு
இந்த நீர்வீழ்ச்சி அங்குள்ள பழங்குடி மக்களுக்கு ஒரு தனித்துவமிக்க அடையாளமாகும். அவர்கள் இந்த நீர்வீழ்ச்சியை அடைவதை மரணத்தின் அடையாளமாக கருதினர் and maintained a strong taboo against visiting into the early 20th century.  

1894 ஆம் ஆண்டு கனடாவைச் சேர்ந்த ஆல்பர்ட் பீட்டர் லோ அந்த நீர்வீழ்ச்சிக்கு வந்து சேர்ந்தார். 1915 ஆம் ஆண்டு நீர் மின் சக்தியை உருவாக்குவதற்கான திட்டமொன்று உருவாக்கப்பட்டது. ஆனால், அது மிகுந்த பொருட் செலவினை உண்டாக்கும் என்பதால் அத்திட்டம் கைவிடப்பட்டது. பின்னர் அங்கு இரும்புத் தாது எடுப்பதற்காகச் சுரங்கங்களை அமைக்கப்பட்டதால் 1954இல் அத்திட்டம் செயலாற்றப் படுவதற்கு உரியதாக அமைந்தது. 1967ஆம் ஆண்டில் இத்திட்டம் மீண்டும் நடைமுறைக்கு கொண்டுவரப்பட்டது. 1970ஆம் ஆண்டு இதன் கட்டுமானப்பணி முடிவு பெற்றது. சர்ச்சில் நதியின் நீர் இதன் மூலம் ஒரு நீர்தேக்கத்திற்கு திருப்பப்பட்டது. அந்த நீர்த்தேக்கத்தில் நீர்மட்டமானது அதிகபட்ச அளவினை எட்டியபிறகு உபரி நீரானது நீர்வீழ்ச்சியில் விடப்படுகிறது. அச்சமயத்தில் நீர்வீழ்ச்சியின் விழும் நீரின் அளவு, நீர்வீழ்ச்சியின் பழைய அளவில் 10% மட்டுமாகவே உள்ளது. இவ்வாறு உபரி நீரானது நீர்வீழ்ச்சியில் விடப்படுவது பத்து ஆண்டுகளுக்கு ஒருமுறைதான் நடக்கிறது.  

## பெருமைகள்
அந்த நதிக்கரைக்கு அருகே உள்ள ஒரு நகரத்திற்கு நீர்வீழ்ச்சியின் பெயரானது சூட்டப்பட்டுள்ளது
# ஜுராசிக் பார்க் (பக்கவழி நெறிப்படுத்துதல்)

**ஜுராசிக் பார்க்** என்பது பொதுவாக *ஜுராசிக் பார்க் உரிமைக்குழுமத்தைக்* குறிக்கும். இது கற்பனையான ஒரு கேளிக்கைப் பூங்காவை மையமாகக் கொண்ட நூல்கள், திரைப்படங்கள் மற்றும் நிகழ்பட ஆட்டங்களின் தொடர் ஆகும்.  

## கலை, பொழுதுபோக்கு மற்றும் ஊடகம்
### புதினமும் திரைப்படத் தழுவல்களும்
- *ஜுராசிக் பார்க்* (புதினம்), 1990-இல் மைக்கேல் கிரைட்டன் எழுதி வெளியிட்ட புதினம்.
  - *ஜுராசிக் பார்க்* (திரைப்படம்), மேற்சொன்ன புதினத்தின் தழுவலாக 1993-இல் ஸ்டீவன் ஸ்பில்பேர்க் இயக்கத்தில் வந்த திரைப்படம்.
  - *த லொஸ்ட் வேர்ல்ட்: ஜுராசிக் பார்க்* (1997), தொடரின் இரண்டாம் திரைப்படம்.
  - *ஜுராசிக் பார்க் III* (2001), தொடரின் மூன்றாம் திரைப்படம்.

## மேலும் பார்க்க
- ஜுராசிக் வேர்ல்ட் (பக்கவழி நெறிப்படுத்துதல்)
- லொஸ்ட் வேர்ல்ட் (பக்கவழி நெறிப்படுத்துதல்)
# ஜுராசிக் வேர்ல்ட் (பக்கவழி நெறிப்படுத்துதல்)

**ஜுராசிக் வேர்ல்ட்** என்பது பின்வருவனவற்றைக் குறிக்கலாம்:  

## திரைப்படங்கள்
- *ஜுராசிக் வேர்ல்ட்* (2015), ஒட்டுமொத்த ஜுராசிக் பார்க் தொடரின் நான்காம் திரைப்படம்.
- *ஜுராசிக் வேர்ல்ட்: ஃபாலன் கிங்டம்* (2018), தொடரின் ஐந்தாம் திரைப்படம்.
- *ஜுராசிக் வேர்ல்ட்: டொமினியன்* (2022), தொடரின் ஆறாம் திரைப்படம்.

## மேலும் பார்க்க
- ஜுராசிக் பார்க் (பக்கவழி நெறிப்படுத்துதல்)
# லொஸ்ட் வேர்ல்ட் (பக்கவழி நெறிப்படுத்துதல்)

**லொஸ்ட் வேர்ல்ட்** என்பது பின்வருவனவற்றைக் குறிக்கலாம்:  

## புதினமும் திரைப்படத் தழுவலும்
- த லொஸ்ட் வேர்ல்ட் (கிரைட்டன் புதினம்), 1995-இல் மைக்கேல் கிரைட்டன் எழுதி வெளியிட்ட புதினம்.
- த லொஸ்ட் வேர்ல்ட்: ஜுராசிக் பார்க், மேற்சொன்ன புதினத்தின் தழுவலாக 1997-இல் ஸ்டீவன் ஸ்பில்பேர்க் இயக்கத்தில் வந்த திரைப்படம்.

## மேலும் பார்க்கவும்
- தொலைந்த நகரங்கள்
# தும்கா



**தும்கா** (**Dumka**), இந்தியாவின் ஜார்கண்ட் மாநிலத்தின் தும்கா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இதனருகே அமைந்த நகரம் தேவ்கர் ஆகும்.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 23 வார்டுகளும், 8,995 வீடுகளும் கொண்ட தும்கா நகரத்தின் மொத்த மக்கள்தொகை 47,584 ஆகும். அதில் ஆண்கள் 25,364 மற்றும் பெண்கள் 22,220 உள்ளனர். ஆறு வயதிற்குட்பட்ட குழந்தைகள் 5,371 (11.29%) ஆகவுள்ளனர். பாலின விகிதம் 1000 ஆண்களுக்கு, 876 பெண்கள் வீதம் உள்ளனர். சராசரி எழுத்தறிவு 89.92% ஆகவுள்ளது. மக்கள்தொகையில் இந்துக்கள் 88.25%, முஸ்லீம்கள் 8.46%, கிறித்தவர்கள் 2.70% மற்றும் பிறர் 0.59% ஆகவுள்ளனர்.  

## போக்குவரத்து

### சாலைகள்
அருகமைந்த தேவ்கர் பகவல்பூர், இராம்பூர்காட், ராஞ்சி நகரங்களுடன் பேருந்து வசதிகள் கொண்டது.  

## தட்பவெப்பம்
# மியார்கைரைட்டு



**மியார்கைரைட்டு** *(Miargyrite)* என்பது AgSbS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வெள்ளி, ஆண்டிமனி ஆகிய தனிமங்களின் சல்பைடு உப்பே மியார்கைரைட்டு என வகைப்படுத்தப்படுகிறது. கியூபோர்கைரைட்டு கனிமத்தினுடைய இரண்டாவது வடிவம் மியார்கைரைட்டு என கருதப்படுகிறது. 1824 ஆம் ஆண்டு செருமனியின் பிரீல்பெர்க்கு மாவட்டத்தில் அசலாக இக்கனிமம் கண்டுபிடிக்கப்பட்டது. அடுத்தடுத்து வெள்ளி வெட்டி எடுக்கப்படும் இடங்கள் பலவற்றிலும் இது காணப்பட்டது. வழக்கமாக தாழ்வெப்பநிலை நீர்வெப்ப படிவுகளில் தோன்றும் மியார்கைரைட்டு கருப்பு நிறத்தில் உலோகத்தன்மை கொண்ட படிகங்களாக கிடைக்கிறது. அடர் சிவப்பு நிற உள்ளக எதிரொளிப்பை வெளிப்படுத்துகிறது. படிகத்தின் கீற்றும் சிவப்பு நிறத்தை காட்டுகிறது.  

பன்னாட்டு கனிமவியல் சங்கம் மியார்கைரைட்டு கனிமத்தை May என்ற குறியீட்டால் அடையாளப்படுத்துகிறது.  

சிறிய என்ற பொருள் கொண்ட கிரேக்க மொழிச் சொல்லான் மியோன் என்பதிலிருந்தும் வெள்ளி என்ற பொருள் கொண்ட ஆர்கைரோசு என்ற சொல்லில் இருந்தும் மியார்கைரைட்டு என்ற பெயர் வருவிக்கப்பட்டுள்ளது. வெள்ளி சல்பைடுகளிலுள்ள வெள்ளியை விட இதன் வெள்ளி அளவு குறைவாகும்.
# வார்ப்புரு:Infobox comedian/மணல்தொட்டி


| title = |yes|**Comedy career**}}  

| aboveclass =  
| above = }}</span>}}  
| 2 = <span></span>  
| 3 = }}|<span>}}}}</span>}}  
}} }}  
| abovestyle = }  

| image = |sizedefault=upright=1|alt=}|suppressplaceholder=yes}}  
| caption = }  

| class2 = nickname  
| label2 = Pseudonym  
| data2 = }  

| class3 = nickname  
| label3 = இயற்பெயர்  
| data3 = }  

| label4 = Native name  
| data4 =  

| label5 = பிறப்பு  
| data5 = }  

| label6 = இறப்பு  
| data6 = }  

| label7 = Resting place  
| data7 = }  

| label8 = <span title="How this comedian performs, e.g. stand-up comedy, film or television actor, etc.">Medium</span>  
| data8 = }  
| class8 = category  

| label9 = நாடு  
| data9 = }  

| label10 = படிப்பு  
| data10 = }  

| label11 = Alma&nbsp;mater  
| data11 = }  

| label12 = Years active  
| data12 = }}  

| label13 = Employer  
| data13 = }  

| label14 = Genres  
| data14 = }  
| class14 = category  

| label15 = Subject(s)  
| data15 = }  
| class15 = category  

| label18 = Spouse  
| data18 = }  

| label19 = Partner(s)  
| data19 = }}  

| label20 = Children  
| data20 = }  

| label21 = Parent(s)  
| data21 = }  

| label22 = Relative(s)  
| data22 = }  

| label23 = Notable works and roles  
| data23 = }}  

| label24 = Memorial(s)  
| data24 = }  

| label25 = Signature  
| data25 =  

| label26 = Members  
| data26 = }  

| label27 = Former members  
| data27 = }  

| label28 = Website  
| data28 = }  

| data29 =  

| data30 = }}  

}}<noinclude>  

</noinclude>
# வளைய ஆக்டீன்


**வளைய ஆக்டீன்** *(Cyclooctene)* என்பது எட்டு உறுப்புகளைக் கொண்டிருக்கும் ஒரு வளைய ஆல்கீன் சேர்மமாகும். இதை சைக்ளோ ஆக்டீன் என்றும் அழைக்கலாம். ஓர் எளிய வளைய ஆல்கீன் என்பதாலும், ஒருபக்கம் மற்றும் மாறுபக்கம் ஆகிய இரண்டு வகை மாற்றியன்களாகவும் தோன்ற முடியும் என்பதாலும் இச்சேர்மம் முக்கியத்துவம் பெறுகிறது. நிலைப்புத் தன்மை மிகுந்த ஒருபக்க மாற்றிய வடிவம் பொதுவாகத் தோன்றுகிறது. இவ்வடிவத்தின் கட்டமைப்பைப் பொறுத்தவரையில் பல்வேறு உறுதிப்பாடுகளை இது ஏற்றுக் கொண்டாலும் அதில் நிலையான உறுதிப்பாடு நாடா வடிவமாகும்;. மாறுபக்க வடிவ மாற்றியமானது 8 கார்பன் உறுப்புக்கு சமமான வளையயெக்சேனின் நாற்காலி வடிவ உறுதிப்பாடு நிலைப்புத்தன்மை கொண்ட்தாக உள்ளது.
# த சர்ச்சர்ஸ்



**த சர்ச்சர்ஸ்** என்பது 1956 ஆம் ஆண்டு யோவான் போர்டு இயக்கிய மேற்கத்திய திரைப்படமாகும். இது 1954 ஆம் ஆண்டு ஆலன் லி மே எழுதிய புதினத்தைை அடிப்படையாக கொண்டதாகும். டெக்சாஸ் மற்றும் அமெரிக்க இந்தியர்களுக்கு இடையே நடைபெற்ற போரின்போது நிகழ்ந்ததாக இந்த திரைப்படத்தின் கதை அமைக்கப்பட்டிருக்கும். இதில் யோவான் வேய்ன் நடுத்தர வயதுள்ள உள்நாட்டு போர் முதுவராக நடித்திருந்தார். தனது தத்தெடுக்கப்பட்ட அண்ணன் மகனுடன் இணைந்து ஆண்டுக்கணக்கில் தன் கடத்தப்பட்ட அண்ணன் மகளை தேடும் கதாபாத்திரத்தில் யோவான் வேய்ன் நடித்திருந்தார் . திரைப்பட விமர்சகர் ரோஜர் எபெர்ட் வேய்னின் கதாபாத்திரமான, ஈதன் எட்வர்ட்ஸ், போர்டு மற்றும் வேய்ன் உருவாக்கிய கதாப்பாத்திரங்களிலேயே வலிந்து கருத்தீர்க்கிற ஒரு கதாபாத்திரம் என கருதினார்.  

இந்த திரைப்படம் வணிகரீதியாக வெற்றி பெற்ற திரைப்படமாகும். இது வெளியிடப்பட்ட காலத்திலிருந்து ஒரு தலை சிறந்த படைப்பாக கருதப்படுகிறது. மேலும் இதுவரை தயாரிக்கப்பட்ட படங்களிலேயே சிறந்த மற்றும் செல்வாக்கு மிகுந்த திரைப்படங்களில் ஒன்றாக கருதப்படுகிறது. 2008 ஆம் ஆண்டு அமெரிக்க திரைப்பட நிறுவனம் இந்த திரைப்படத்தை தலைசிறந்த அமெரிக்க மேற்கத்திய திரைப்படமென பெயரிட்டது. இதே நிறுவனம் 2007 ஆம் ஆண்டில் எக்காலத்திலும் தயாரிக்கப்பட்ட தலைசிறந்த அமெரிக்க திரைப்படங்களின் பட்டியலில் 12 ஆம் இடத்தை இந்த திரைப்படத்திற்கு கொடுத்தது. என்டர்டைன்மென்ட் வீக்லி எனும் பத்திரிக்கை இந்த திரைப்படத்தை தலைசிறந்த மேற்கத்திய திரைப்படம் என பெயரிட்டது. 2012 ஆம் ஆண்டில் சர்வதேச திரை விமர்சகர்களின் பார்வைகளை அடிப்படையாகக் கொண்டு பிரித்தானிய திரைப்பட நிறுவனத்தின் சைட் அண்ட் சவுண்ட் பத்திரிக்கை இந்த திரைப்படத்தை எக்காலத்திலும் தயாரிக்கப்பட்ட ஏழாவது தலை சிறந்த திரைப்படம் என தரவரிசைப்படுத்தியது. 2008 ஆம் ஆண்டு பிரெஞ்சு பத்திரிக்கையான கஹியர்ஸ் டு சினிமா த சர்ச்சர்ஸ் திரைப்படத்திற்கு எக்காலத்திலும் தயாரிக்கப்பட்ட 100 தலைசிறந்த திரைப்படங்களின் பட்டியலில் பத்தாவது இடத்தைக் கொடுத்தது.  

1989 ஆம் ஆண்டு த சர்ச்சர்ஸ் திரைப்படம் ஐக்கிய அமெரிக்காவின் காங்கிரஸ் நூலகத்தால் "கலாச்சார ரீதியாக, வரலாற்று ரீதியாக மற்றும் அழகியல் ரீதியாக முக்கியத்துவம் வாய்ந்த" திரைப்படம் என தேர்ந்தெடுக்கப்பட்டது. அமெரிக்க தேசிய திரைப்பட பதிவேட்டில் பாதுகாக்கப்பட தேர்ந்தெடுக்கப்பட்டது. பதிவேட்டிற்கென தேர்ந்தெடுக்கப்பட்ட முதல் 25 படங்களில் இந்த திரைப்படமும் ஒன்றாகும்.
# வளைய ஆக்டாடையீன்


**வளைய ஆக்டாடையீன்** *(Cyclooctadiene)* என்பது (CH<sub>2</sub>)<sub>4</sub>(C<sub>2</sub>H<sub>2</sub>) என்ற வாய்ப்பாடால் குறிக்கப்படும் பல்வேறு வளைய டையீன்களை விவரிக்கிறது. சைக்ளோ ஆக்டாடையீன் என்ற பெயராலும் இதை அழைக்கலாம். ஒருபக்க மாற்றியன்கள் மட்டுமே இதில் முக்கியத்துவம் பெறுகின்றன. 1,2-அல்லீன், 1,3-அல்லீன், 1,4-அல்லீன், மற்றும் 1,5- அல்லீன் என்ற நான்கு வகையான மாற்றியன்கள் அறியப்படுகின்றன. 1,3-வளைய ஆக்டாடையீன் மற்றும் 1,5- வளைய ஆக்டாடையீன் என்ற இணைக்கப்பட்ட மாற்றியன்கள் பொதுவாகத் தோன்றும் வளைய ஆக்டாடையீன்களாகும். இவை இடைநிலை உலோகங்களுக்கான ஈந்தணைவிகளாக பயன்படுத்தப்படுகின்றன. இந்த டையீன்கள் நிறமற்றவையாகவும் எளிதில் ஆவியாகக் கூடியனவாகவும் உள்ளன .
# கார்புரோமால்



**கார்புரோமால்** *(Carbromal)* என்பது மயக்கமருந்து அல்லது தூக்க மருந்து என வகைப்படுத்தப்படுகிறது. 1909 ஆம் ஆண்டு பேயர் இம்மருந்தைத் தொகுப்பு முறையில் தயாரித்தார்.  

## தயாரிப்பு

டையெத்தில்மலோனிக் அமிலம் கார்பாக்சில் நீக்கம் செய்யப்பட்டு 2-எத்தில்வலெரிக் அமிலமாக மாற்றப்படுகிறது. பின்னர் எல்-வோலார்டு-செலின்சுகி வினை வழியாக α-புரோமோ-α-எத்தில்பியூட்டைரைல் புரோமைடாக மாற்றப்படுகிறது. பிறகு யூரியாவுடன் இது வினைபுரிந்து கார்புரோமால் (**4**) உருவாகிறது.
# சூரஜ்பூர்



**சூரஜ்பூர்** (**Surajpur**) இந்தியாவின் சத்தீஸ்கர் மாநிலத்தின் சூரஜ்பூர் மாவட்டத்தின் நிர்வாகத் தலைமையிடமும், நகராட்சியும் ஆகும். மாநிலத் தலைநகரம் இராய்ப்பூருக்கு வடக்கே 256 கி.மீ. தொலைவில் சூரஜ்பூர் நகரம் உள்ளது. தேசிய நெடுஞ்சாலை எண் 43 இந்நகரத்தின் வழியாகச் செல்கிறது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 15 வார்டுகளும், 4,397 வீடுகளும் கொண்ட நகரத்தின் மொத்த மக்கள்தொகை 20,189 ஆகும். அதில் ஆண்கள் 10,430 மற்றும் பெண்கள் 9,759 உள்ளனர். ஆறு வயதிற்குட்பட்ட குழந்தைகள் 2649 (13.12%) ஆகவுள்ளனர். பாலின விகிதம் 1000 ஆண்களுக்கு, 867 பெண்கள் வீதம் உள்ளனர். சராசரி எழுத்தறிவு 79.89% ஆகவுள்ளது. மக்கள்தொகையில் இந்துக்கள் 82.40%, முஸ்லீம்கள் 13.73%, சமணர்கள் 1.69%, கிறித்தவர்கள் 1.49% மற்றும் பிறர் 0.69 ஆகவுள்ளனர்.  

## போக்குவரத்து

### சாலைகள்
கட்னி-பிலாஸ்பூர்-ராய்ப்பூர், பிலாய் நகரங்களை இணைக்கும் தேசிய நெடுஞ்சாலை எண் 43 சூரஜ்பூர் நகரத்தின் வழியாகச் செல்கிறது.  

### வானூர்தி நிலையம்
அருகமைந்த வானூர்தி நிலையம் இராய்ப்பூரில் உள்ளது.  

### தொடருந்து நிலையம்
சுரஜ்பூர் நகத்திற்கு வடக்கே 6 கி.மீ. தொலைவில் சூரஜ்பூர் ரோடு தொடருந்து நிலையம் உள்ளது. சூரஜ்பூர் ரோடு தொடருந்து நிலையத்திலிருந்து துர்க், ஷடோல், அம்பிகாபூர் நகரங்களுக்கு பயணியர் வண்டிகள் உள்ளது.
# குறுக்க பலபடி


**குறுக்க பலபடிகள்** (Condensation polymers) என்பவை ஏதாவதொரு குறுக்க வினையின் மூலம் உருவான பலபடிகள் ஆகும். குறுக்க வினைகளில் மூலக்கூறுகள் ஒன்றோடொன்று இணைந்து அவற்றிலிருந்து மெத்தனால் அல்லது நீர் போன்ற சிறிய மூலக்கூறுகளை இழந்து ஒரு மூலக்கூற்றை உருவாக்கும். குறுக்க பலபடிகள் என்பவை குறுக்க பலபடியாக்கல் வினைகளால் உருவானவையாகும். இத்தகைய வினைகள் மூலக்கூறுகளுக்கிடையே வெவ்வெறு நிலைகளிலான பலபடியாக்கல் மற்றும் குறுக்க வினையால் உறுவான குறுக்க சங்கிலித்தொடர் பலபடியாக்கல் ஆகும். ஒரு பலபடியானது ஒற்றை மூலக்கூறுகளின் செயலுறு இடங்களில் தொடர் வினையின் காரணமாகவும் உருவாகின்றது. பலபடியாக்கல் வினையின் மிக முக்கியமான வடிவங்கள் கரியணுத் தொடர் பலபடியாக்கல் மற்றும் பல்சேர்க்கை வினைகள் ஆகும். இவை இரண்டுமே சேர்க்கைப் பலபடிகளைத் தருகின்றன.  

குறுக்க பலபடியாக்கல் என்பது படிநிலை - வளர்ச்சி பலபடியாக்கலின் ஒரு வடிவம் ஆகும். இரு வேதிவினைக் குழுக்கள் கொண்ட ஒருமங்களைக் கொண்டு, அதாவது இரண்டு வினைத்திறன் மிக்க இறுதித் தொகுதிகளைக் கொண்ட சேர்மங்களைக் கொண்டு நேரியல் பலபடிகள் உற்பத்தி செய்ய முடியும். பொதுவான குறுக்கப் பலபடிகளில் பாலிஅமைடுகள், பாலிஅசிட்டால்கள் மற்றும் புரதங்கள் ஆகியவை அடங்கும்.  

## பாலிஅமைடுகள்
குறுக்க பலபடிகளில் ஒரு முக்கியமான வகை பாலிஅமைடுகள் ஆகும். அவை கார்பாக்சிலிக் அமிலம் மற்றும் ஒரு அமீன் ஆகியவற்றின் வினையிலிருந்து உருவாகின்றன. எடுத்துக்காட்டுகளில் நைலான்கள் மற்றும் புரதங்கள் ஆகியவை அடங்கும். அமினோ-கார்பாக்சிலிக் அமிலங்களிலிருந்து தயாரிக்கப்படும் போது, எ.கா. அமினோ அமிலங்கள், பலபடியாக்கலின் விகிதக்கலவையில் நீரின் இணை உருவாக்கமும் அடங்கும்.  

: n H <sub>2</sub> NX-CO <sub>2</sub> H → [HN-XC (O)] <sub>n</sub> + n H <sub>2</sub> O.  

டைஅமீன்கள் மற்றும் டைகார்பாக்சிலிக் அமிலங்களிலிருந்து பலபடிகள் தயாரிக்கப்படும் போது, (எ.கா. நைலான் 66 இன் உற்பத்தி) பலபடியாக்கலானது மீண்டும், மீண்டும் வரும் ஒவ்வொரு அலகிற்கும் இரண்டு மூலக்கூறு நீரை உருவாக்குகின்றது.  

: n H <sub>2</sub> NX-NH <sub>2</sub> + n HO <sub>2</sub> CY-CO <sub>2</sub> H → [HN-X-NHC (O) -YC (O)] <sub>n</sub> + 2n H <sub>2</sub> O.  
:  

## பாலிஎசுத்தர்கள்
குறுக்கப் பலபடிகளில் மற்றுமொரு முக்கியமான வகைப்பாடானது பாலிஎசுத்தர்களாகும். அவை கார்பாக்சிலிக் அமிலம் மற்றும் ஒரு ஆல்கஹால் ஆகியவற்றின் வினையிலிருந்து உருவாகின்றன. பாலிஎசுத்தர்களுக்கான எடுத்துக்காட்டுகளில் ஒன்று பின்வருமாறு, எ.கா. பாலிஎதிலீன்டெரிப்தாலேட்டு :  

: n HO-X-OH + n HO <sub>2</sub> CY-CO <sub>2</sub> H → [OXO <sub>2</sub> CYC (O)] <sub>n</sub> + (3n-2) H <sub>2</sub> O.  

## பாதுகாப்பு மற்றும் சுற்றுச்சூழல் பரிசீலனைகள்
சேர்க்கைப் பலபடிகளைக் காட்டிலும் குறுக்கப் பலபடிகள் அதிக மக்கும் தன்மை கொண்டவை. ஒருமங்களுக்கிடையேயான பெப்டைடு அல்லது எசுத்தர் பிணைப்புகள், குறிப்பாக, வினையூக்கிகள் அல்லது பாக்டீரியா நொதிகள் முன்னிலையில் நீராற்பகுப்பு செய்யப்படலாம்.  
<sup data-ve-ignore="true">&#x5B; *<span title="This claim needs references to reliable sources. (March 2019)">மேற்கோள் தேவை</span>* &#x5D;</sup>
# 2020 ஆங்காங்கில் கொரோனாவைரசுத் தொற்று

ஆங்காங்கில் **கொரோனாவைரசுத் தொற்று** (*2020 coronavirus pandemic in Hong Kong*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். ஆங்காங்கில் கோவிட்-19 முதல் 23 சனவரி 2020 அன்று உறுதிப்படுத்தப்பட்டது. 29 ஜூலை 2022 நிலவரப்படி, ஆங்காங்கில் 1,339,793 தொற்றுகள் உறுதிப்படுத்தப்பட்டுள்ளது.  

## பின்னணி
சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுபிடிக்கப்பட்டது. அங்கு வசிக்கும் சிலருக்கு, காரணம் தெரியாத நுரையீரல் அழற்சி ஏற்பட்டது. தற்போது பயன்பாட்டில் உள்ள தடுப்பு மருந்துகள், சிகிச்சைகள் யாவும் பயனளிக்கவில்லை. இவ்வகை தீநுண்மி மக்களிடையே பரவியது, அத்துடன் அதன் பரவுதல் வீதம் (நோய்த்தொற்றின் வீதம்) 2020 சனவரி நடுப்பகுதியில் அதிகரிப்பதாகத் தோன்றியது.  

ஆங்காங்கில் சூன் 2019 முதல் அரசுக்கு எதிரான தொடர் போரட்டங்களால் பொருளாதாரம் சரிவுகள் சந்தித்து வந்தது. மேலும் ஊகானில் கண்டறியப்பட்ட கொரோனாவைரசு தொற்றுநோய் காரணமாக தற்போது போராட்டங்கள் நிறுத்தப்பட்டுள்ளன.  

## காலவரிசை

### சனவரி
சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுடறியப்பட்டதை தொடர்ந்து ஊகான் உணவு சந்தைக்கு சென்றவர்கள் ஏதாவது சுவாச அறிகுறிகள் தென்பட்டால் உடனடியாக மருத்துவரை அணுக வேண்டும் என்று 3 சனவரி 2020 அன்று ஆங்காங் அரசு அறிவித்தது.  

### பிப்ரவரி
24 பிப்ரவரி 2020 நிலவரப்படி, மொத்தம் 81 பேருக்கு கொரோனாவைரசுத் தொற்று உறுதி செய்யப்பட்டுள்ளது.  

### மார்ச்

### ஏப்ரல்
1 ஏப்ரல் 2020 அன்று ஆங்காங் அரசு கரோக்கி ஓய்வறைகள், இரவு விடுதிகள் மற்றும் கேளிக்கை விடுதிகளை தற்காலிகமாக மூடுவதற்க்கு உத்திரவு பிறப்பித்தது.  

3 ஏப்ரல் 2020 அன்று மாலை 6 மணிக்கு ஆங்காங்கில் உள்ள அனைத்து மதுபான கடைகள் மற்றும் கிளப்புகள் 14 நாட்களுக்கு மூட உத்தரவிடப்பட்டது.  

## எல்லை மூடல் சர்ச்சை
பொது மக்கள் மற்றும் மருத்துவ நிபுணர்கள் சீனாவுடனான எல்லைகளை மூட கோரிக்கை வைத்தும் கேரி லாம் ஆங்காங் அரசு சீனாவுடனான எல்லைகளை மூட மறுத்தது. ஆனால் மருத்துவ பரிசோதனைகளை அறிவித்தது குறிப்பாக ஊகானிலிருந்து வருபவர்கள் கட்டாய பரிசோதனை செய்யப்பட்டார்கள்.  

## பற்றாக்குறை

## தடுப்பு நடவடிக்கைகள்
பொது போக்குவரத்தை பயன்படுத்தும் அனைவரும் மற்றும் நெரிசலான இடங்களில் அறுவைசார் முகக் கவசம் அணியுமாறு ஆங்காங் அரசு பரிந்துரைத்தது.  

## புள்ளிவிவரம்
பரிசோதனைக்கு பிறகு தொற்று இல்லாதவர்கள்: 6,057 (5 ஏப்ரல் 2020 வரை) பரிசோதனைக்காக மருத்துவமனையில் உள்ளவர்கள்: 132 (ஏப்ரல் 5, 2020 வரை) உறுதிப்படுத்தப்பட்டவர்கள்: 1037, தொற்றுக்கான அறிகுறி உள்ளது: 1 அறிகுறியற்ற வழக்குகள்: 193 (உறுதிப்படுத்தப்பட்ட வழக்குகளில் 18.6%)  

### தொற்றுநோயின் வயது மற்றும் பாலினம்
**தொற்றுநோயின் உறுதிப்படுத்தப்பட்ட எண்ணிக்கை 15 ஏப்ரல்**

| வயது | ஆண் | பெண் | ஆண் | பெண் | ஆண் | பெண் | மொத்தம் | சதவீதம் |
| --- | --- | --- | --- | --- | --- | --- | --- | --- |
| 0 to 20 | 35 | 21 | 82 | 68 | **206** | 19.8% |  |  |
| 21 to 30 | 22 | 21 | 97 | 91 | **231** | 22.3% |  |  |
| 31 to 40 | 19 | 18 | 90 | 77 | 1 | **205** | 19.7% |  |
| 41 to 50 | 9 | 12 | 59 | 39 | **119** | 11.5% |  |  |
| 51 to 60 | 14 | 16 | 62 | 48 | **140** | 13.5% |  |  |
| 61 to 70 | 18 | 3 | 33 | 40 | 1 | **95** | 9.2% |  |
| above 70 | 5 | 10 | 12 | 13 | 1 | 1 | **42** | 4.0% |
## வரைபடங்கள்
மாதந்தோறும் புதிய வழக்குகளின் எண்ணிக்கை:  

மார்ச் 1 முதல் நோயாளிகளின் எண்ணிக்கை:  

நோயாளிகளின் நிலைகள்:  

தொற்றுகள் எங்கிருந்து:
# காரைக்குடி சந்திப்பு தொடருந்து நிலையம்



**காரைக்குடி சந்திப்பு தொடருந்து நிலையம்** (*Karaikudi Junction railway station*, நிலையக் குறியீடு:*KKDI*) இந்தியாவின், தமிழ்நாட்டின், சிவகங்கை மாவட்டத்தில், காரைக்குடி.மாநகரில் அமைந்துள்ள முக்கிய சந்திப்பு நிலையம் ஆகும்.<nowiki/>இது தென்னக இரயில்வேயின், மதுரை கோட்டத்தின் கீழ் இயங்குகிறது. இது திருச்சிராப்பள்ளி - மானாமதுரை வழித்தடத்தில் உள்ள ஒரு முக்கிய தொடருந்து சந்திப்பு நிலையமாகும்.இந்த நிலையம் காரைக்குடி புதிய பேருந்து நிலையத்திலிருந்து 2.40 கீ மீ தொலைவில் உள்ளது. மற்றும் ராஜாஜி புறநகர் பேருந்து நிலையம் 4.50 கீ மீ தொலைவில் உள்ளது  

## கண்ணோட்டம்
இந்த நிலையம் 1930-களில் திருச்சிராப்பள்ளி - மானாமதுரை சந்திப்புகளுக்கு, இரயில் பாதையின் ஒரு பகுதியாக அமைக்கப்பட்டது. இது ஒரு சந்திப்பு நிலையமாக இருப்பதால், மூன்று இருப்புப் பாதைகள் நிலையத்திலிருந்து செல்கின்றது, ஒன்று திருச்சிராப்பள்ளி சந்திப்புக்கும், இரண்டாவது திருத்துறைப்பூண்டி சந்திப்புக்கும், மூன்றாவது மானாமதுரை சந்திப்புக்கும் செல்கிறது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் மதுரை தொடருந்து கோட்ட<nowiki/>த்தில் 15 நிலையங்கள் தேர்ந்தெடுக்கப்பட்டன, காரைக்குடி சந்திப்பு தொடருந்து நிலையத்தை புதுப்பிக்கும் பணிக்கு 7.51 கோடி ரூபாய் ஒதுக்கப்பட்டுள்ளது.  

காரைக்குடி ரயில் நிலையத்தில், 7.51 கோடி ரூபாய் செலவில், அமிர்த பாரத் திட்டத்தின் கீழ், 88 சதவீத ரயில் நிலைய மேம்பாட்டு பணிகள் முடிக்கப்பட்டுள்ளன. காரைக்குடி நிலைய நடைமேடை 2 மற்றும் 3 ன் உயரமானது ₹77 லட்சம் செலவில் மேம்படுத்தப்படுகின்றது, மேலும் 24 பெட்டிகள் கொண்ட ரயிலுக்கான நடைமேடை நீட்டிப்பு பணி ₹55 லட்சத்தில் நடந்து வருகிறது. மாற்றுத்திறனாளி பயணிகளும் நடைமேடையை எளிதில் அணுகும் வண்ணம் சாய்வுதளமும் கட்டப்பட்டு வருகிறது என்று அறிக்கையில் தெரிவிக்கப்பட்டுள்ளது.  
பல்வேறு தளங்களில் ஒருங்கிணைந்த பயணிகள் தகவல் அமைப்புகள் மற்றும் மூன்று தூக்கிகள் [லிப்ட்கள்] நிறுவப்பட்டுள்ளன. நடைமேடையின் மேற்கூரைகள் மாற்றியமைக்கப்படுகின்றன, மேற்கூரையுடன் நான்கு சக்கர வாகனங்கள் நிறுத்தும் வசதி, காத்திருப்பு கூடம் ஆகிய பணிகள் நிறைவடைந்துள்ளன. ஒரு விதானம், நுழைவு வளைவு மற்றும் இரு சக்கர வாகன நிறுத்துமிடம், சுற்றுப் பகுதிகள் மற்றும் மேம்பாடுகளுடன் கூடிய அணுகு சாலை ஆகியவற்றின் கட்டுமானப் பணிகள் நிறைவடையும் தருவாயில் உள்ளன.  

## சேவைகள்
காரைக்குடி தலைநகர் சென்னையுடன் நன்கு இணைக்கப்பட்டுள்ளது. திருச்சிராப்பள்ளியில் இருந்து மானாமதுரை, இராமேசுவரம் மற்றும் கன்னியாகுமரி ஆகியவற்றுக்கு செல்லும் பெரும்பாலான தொடருந்துகள் இந்த நிலையம் வழியாக செல்கின்றன, ஒவ்வொரு தொடருந்துகளும் இங்கு குறைந்தபட்சம் 5-10 நிமிடங்கள் நிறுத்தப்படும். செட்டிநாடு அதி விரைவு வண்டி பல்லவன் இங்கிருந்துதான் தனது சேவையை தொடர்கிறது.  

- மயிலாடுதுறை சந்திப்பை நோக்கி ஒற்றை அகல இருப்புப் பாதை - (வழி: பட்டுக்கோட்டை, திருவாரூர்)
- திருச்சிராப்பள்ளி சந்திப்பை நோக்கி ஒற்றை அகல இருப்புப் பாதை - (வழி: புதுக்கோட்டை)
- மானாமதுரை சந்திப்பை நோக்கி ஒற்றை அகல இருப்புப் பாதை - (வழி: சிவகங்கை)